**ABIKS TAOTLEJALE**

**VIHMAVARJUPROJEKTI „SÄRTSU JUURDE vol 1“**

Vihmavarjuprojekt on lihtsustatud võimalus tegevusi ellu viia MTÜ Partnerite poolt toetatuna. Partnerid kui « vihmavari » vastutab tegevuste abikõlbulikkuse, rahastuse ning aruandluse eest PRIAga.

LEADER meetme tingimused ja nõuded on toodud Maaeluministri 23.10.2015 määruses nr 11 „Kohaliku tegevusgrupi toetus ja LEADER-projektitoetus“, leitav aadressil: (<https://www.riigiteataja.ee/akt/129082015028>)

**PROJEKTI ELLUVIIMINE**

Taotlusvooru tingimused on leitav SÄRTSU JUURDE vol 1 statuudist.

Kohustuslikud dokumendid on taotlusvorm ja noorte poolt esitatud projektil mentori vabas vormis kirjutatud digiallkirjaga kinnituskiri.

Vihmavarjuprojekti taotluses ettenähtud tegevused viib taotleja ellu kooskõlastatult MTÜ Partneritega.

Enne tegevustega alustamist peab taotleja koostama tegevusplaani, ajakava, tegevused, rahastamise, teavitused jms koostöös MTÜ Partneritega.

**TEAVITAMINE**

Partnerite kodulehel tuleb avalikustada info toimuvate tegevuste kohta.

* Enne tegevustega alustamist tuleb saata täpne ajakava, toimumiskoht hiljemalt 7 päeva enne tegevuse algust Partneritele
* Kui avaldatakse teade ajalehes, sotsiaalmeedias vm ning on kokkulepitud teavituse toetamises, peab teavitusel olema LEADER ja Partnerite logod

**PROJEKTI ELLUVIIMINE:**

Koostööleppes kinnitatakse projekti tegevused ja eelarve ning elluviimise tähtaeg. Toetusega elluviidavate tegevuste eest esitab teenusepakkuja arved otse Partneritele, kui ei ole kokkulepitud teisiti. Võimalikud eelarvevälised lisakulud katab taotleja omavahenditest.

**Taotlejale rahastusega kaasnevad kohustused:**

- Eelarve kasutamise ja tegevuskava jälgimine ;

- Kõik tegevuse elluviimise dokumendid (hinnapakkumised, arved, päevakavad, osalejate nimekirjad, flaierid, kutsed jms) peavad vastama LEADER määruse nõuetele ;

- Partnerid veebilehel tuleb avalikustada info toimuvate tegevuste kohta, selleks annab taotleja Partneritele vähemalt 7 päeva ette teada täpse tegevuse aja, koha ning päevakava

- Peale tegevuse elluviimist peab taotleja saatma Partneritele väikese kokkuvõtte toimunust, tulemustest ning jäädvustused (pildi-või videomaterjali) hiljemalt 7päeva peale ürituse toimumist.

- Kui eelarves on ka ürituse teavituse avaldamine ajalehes, sotsiaalmeedias vm, ei tohi unustada toetuse saamiseks vajaliku tähistuse olemasolu

- LEADER ning Partnerite tähistuse kasutamine ürituste jm tegevuste korraldamisel on kohustuslik

- Osalejate registreerimisleht peab sisaldama osaleja nime, esindatust (külaselts, ettevõte, klubi vms), kontakti (telefon või e-post) ning osaleja allkirja

- Massiürituse (festivalid, laadad jms) puhul ei pea osalejaid registreerima, registreeritakse ürituse korraldajad

- Kui tegevuse maksumus ilma käibemaksuta on üle 1000 euro, tuleb esitada hinnapakkumus, mis sisaldab teavet ostetava teenuse maksumuse ja koguse kohta

- Hinnapakkumus peab olema väljastatud MTÜ Partneritele ning sisaldama MTÜ Partnerid rekvisiite, hinnapakkuja nime, registrikoodi ja kontaktandmeid, väljastamise kuupäeva, toetatava tegevuse käibemaksuga ja käibemaksuta summat. Väljavalitud hinnapakkumus ei tohi olla põhjendamatult kõrge võrreldes tavaliselt sarnase tegevuse eest tasutava hinnaga

- Arved esitab teenusepakkuja MTÜ Partneritele aadressile [elsa@mtupartnerid.eu](mailto:elsa@mtupartnerid.eu).Arve sisu lepib eelnevalt kokku taotleja. Arve peab sisaldama: MTÜ Partnerid rekvisiite (kui ei ole kokkulepitud teisiti), arve esitaja nime, registrikoodi ja kontaktandmeid, arve nr ja väljastamise kuupäeva, tegevuse kirjeldust, ühikut ja ühiku hinda, käibemaksuga ja käibemaksuta maksumust

- Hinnapakkumuste ja arvete nõuetekohasuse eest vastutab taotleja

- MTÜ Partnerid maksab kulutuse välja üksnes abikõlblike, taotlejaga eelnevalt kokku lepitud kulude hüvitamiseks ja kui tegevused on elluviidud ning tegevuse elluviija on esitanud aruande ja tõendusmaterjalid ning tasunud omaosaluse Partneritele

- Partnerid väljastab omaosaluse arved, mis moodustavad vähemalt 10% või taotleja poolt taotlusega esitatud eelarve lubatud omaosaluse summa. Omaosaluse arve esitatakse taotleja poolt taotluses näidatud eraisikule/juriidilisele isikule.

- Kui tegevuste elluviimisel ei ole järgitud teavituse ja tähistamise nõudeid – ehk puudu on ettenähtud logod, osalejate nimekirjad ning tegevuste pildimaterjal – siis MTÜ Partnerid ei saa antud tegevust toetada ning juba teostatud tegevuse eest tasub 100% taotleja.

Partnerid omalt poolt nõustab projekti sisulist poolt, küsi alati nõu või abi MTÜ Partnerid büroost Laada 27 Rakvere, saada e-kiri aadressile [info@mtupartnerid.eu](mailto:info@mtupartnerid.eu) või helistades 5286307

EDUKAT PROJEKTI ELLUVIIMIST!